৭২ সংখ্যক স্বাধীনতা দিৱস উপলক্ষে ভাৰত-বাংলাদেশৰ সুৰক্ষা বাহিনীৰ মাজত সদ্ভাৱণা বজাই ৰখাৰ উদ্দেশ্যে আগৰতলা-আখৌৰাস্থিত ভাৰত-বাংলা সীমান্তত বি এছ এফৰ এটা দলে বাংলাদেশৰ সুৰক্ষা কৰ্মীৰ মাজত মিঠাই বিতৰণ কৰি প্ৰাক স্বাধীনতা দিৱস উদযাপন কৰা দেখা যায়।
বি এছ এফৰ ১২০ নং বেটেলিয়নৰ দলে ব'ৰ্ডাৰ গাৰ্ড বাংলাদেশ(বি ডি বি)ৰ ২৫ নং বেটেলিয়নৰ গোটটোক মিঠাইৰ টোপোলা বিতৰণ কৰে। সীমান্ত অঞ্চলত এনেদৰে মিঠাই বিতৰণ কাৰ্যসূচী বহু বছৰৰে পৰা চলি থকা বুলি জানিবলৈ দিয়ে।
বি ডি বিৰ চুবেদাৰ মোকতাৰে কয়, 'এই পদক্ষেপৰ জৰিয়তে দুয়োখন দেশৰ মাজত বন্ধুত্বসুলভ মনোভাৱ আৰু বৃদ্ধি পাব। ১৯৪৭ চনৰ ১৫ আগষ্টত ভাৰতবৰ্ষই লাভ কৰিছিল স্বাধীনতা। সেয়ে স্বাধীনতা দিৱসৰ প্ৰাকক্ষণত সমগ্ৰ ভাৰতবাসীকে বি ডি বিৰ হৈ মই শুভেচ্ছা প্ৰদান কৰিছো। বি এছ এফ আৰু বি ডি বিয়ে সীমান্তত এটা সুন্দৰ বন্ধুত্বসুলভ মনোভাৱ সৃষ্টি কৰি নিজৰ নিজৰ দায়িত্ব নিয়াৰিকৈ পালন কৰি আছো আৰু আগলৈও কৰি যাবলৈ যত্ন কৰিম'।
তেওঁ আৰু কয়. '১৯৭১ চনত যেতিয়া পাকিস্তানৰ পৰা বাংলাদেশ আঁতৰি আহিছিল তেতিয়া ভাৰতে আমাক যথেষ্ট সহায় কৰিছিল। ভাৰতৰ বহু সেনা, বি এছ এফ জোৱানে আমাৰ স্বাধীনতাৰ বাবে নিজৰ জীৱন উৎসৰ্গা কৰিছিল। পাকিস্তানৰ পৰা আমাক স্বাধীন কৰাত সহায় কৰা যি সকল জোৱান এতিয়াও জীৱিত অৱস্থাত আছে তেওঁলোকক সশ্ৰদ্ধা প্ৰণাম। লগতে বাংলাদেশৰ হৈ মই সেই বীৰ চহিদ জোৱানসকলকো জনাইছো একাঁজলি শ্ৰদ্ধাঞ্জলি'।
উল্লেখ্য যে সীমান্তৰ সুৰক্ষাৰ দায়িত্বত থকা দুয়োখন দেশৰে নিৰাপত্তা বাহিনীৰ এনে ধৰণৰ আদৰণীয় পদক্ষেপে দুয়োখন দেশৰ মাজত বন্ধুত্ব সুলভ মনোভাৱ বৃদ্ধি কৰাত যথেষ্ট সহায়ক হ'ব বুলি সীমান্তত বসবাস কৰা লোক সকলে ধাৰণা কৰিছে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
